Държавен вестник, бр. 48, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  48
3. Независимо от прекратяването този 
договор продължава да се прилага за изпъл­
нение на присъди на осъдени лица, които са 
трансферирани по силата на договора преди 
датата, на която прекратяването влиза в сила.
В свидетелство на горното долуподписа­
ните, надлежно упълномощени за това от 
съответните си правителства, подписаха този 
договор.
Подписан в два екземпляра в Делхи на 
12 септември 2007 г.  на български език, 
на хинди и на английски език, като всички 
текстове са еднакво автентични. В случай на 
различия в тълкуването меродавен се счита 
английският текст.
За Република България:	
За Република Индия: 
Миглена Тачева,	
 Шиврадж Патил,
министър на	
министър на 
правосъдието	
вътрешните работи 
5847
КОМИСИЯ ЗА РАЗКРИВАНЕ НА ДО­
КУМЕНТИТЕ И ЗА ОБЯВЯВАНЕ НА ПРИ­
НАДЛЕЖНОСТ НА БЪЛГАРСКИ ГРАЖ­
ДАНИ КЪМ ДЪРЖАВНА СИГУРНОСТ 
И РАЗУЗНАВАТЕЛНИТЕ СЛУЖБИ НА 
БЪЛГАРСКАТА НАРОДНА АРМИЯ
Правилник за изменение и допълнение на 
Правилника за дейността на Комисията за 
разкриване на документите и за обявяване 
на принадлежност на български граждани 
към Държавна сигурност и разузнавателни­
те служби на Българската народна армия и 
нейната администрация (обн., ДВ, бр. 41 от 
2007 г.; изм., бр. 85 от 2007 г., бр. 88 от 2008 г. 
и бр. 5 от 2011 г.)
§ 1. Член 5 се изменя така:
„Чл. 5. Комисията приема:
1. стратегически цели и годишни планове 
за дейността на комисията;
2. проект на годишен бюджет на комисията 
и проект на бюджетна прогноза на комисията 
по предложение на председателя;
3. структура на администрацията на коми­
сията по предложение на председателя;
4. вътрешни правила, свързани с нейното 
функциониране.“
§ 2. В чл. 6, ал. 1 се правят следните из­
менения и допълнения:
1. Точка 10 се изменя така: 
„10. упражнява функциите на орган по 
назначаването по отношение на държавните 
служители и на работодател по отношение на 
служителите, работещи по трудово правоот­
ношение, в администрацията на комисията; 
председателят ръководи, координира и контро­
лира функционирането на администрацията;“.
2. Създават се нови т. 11 и 12 със следното 
съдържание: 
„11. утвърждава длъжностното разписание 
на длъжностите и поименното разписание на 
администрацията на комисията; 
12. определя лице, което да извършва 
предварителен контрол за законосъобразност 
съгласно Закона за финансово управление и 
контрол в публичния сектор;“.
3. Досегашните т. 11 – 15 стават съответно 
т. 13 – 17.
§ 3. Член 18 се изменя така: 
„Чл. 18. (1) При осъществяване на своите 
правомощия комисията се подпомага от ад­
министрация. Дейността на администрацията 
се осъществява от държавни служители и от 
лица, работещи по трудово правоотношение.
(2) Общата численост на администра­
цията на комисията е 103 щатни бройки, 
разпределени по структурни звена съгласно 
приложението. 
(3) Администрацията е обща и специали­
зирана и е структурирана в дирекции, отдели 
и сектори в отдели.
(4) По решение на комисията могат да се 
създават, преобразуват и закриват дирекции, 
отдели и сектори.
(5) Служителите в администрацията на 
комисията се проучват по реда на Закона за 
защита на класифицираната информация и 
Правилника за прилагане на Закона за защи­
та на класифицираната информация, приет с 
ПМС № 276 от 2002 г. (обн., ДВ, бр. 115 от 
2002 г.; изм., бр. 22 от 2003 г., бр. 6 от 2004 г., 
бр. 56 от 2006 г., бр. 84 от 2007 г., бр. 44 и 91 
от 2008 г., бр. 7 от 2009 г. и бр. 5 от 2010 г.).
(6) При встъпване в длъжност служителите 
в администрацията подават декларация, че са 
запознати с предвидената наказателна отго­
ворност в чл. 284а от Наказателния кодекс.“
§ 4. Член 19 се отменя.
§ 5. В чл. 20, ал. 1 думите „сътрудници и“ 
се заличават. 
§ 6. В чл. 21 ал. 2 се изменя така:
„(2) Администрацията включва: служители 
на пряко подчинение на председателя и три 
дирекции:
1. вътрешен одитор;
2. служители по сигурността на инфор­
мацията;
3. дирекция „Финансово-стопански и прав­
но-административни дейности“;
4. дирекция „Архив“;
5. дирекция „Изследване на архивите и 
публична дейност.“
§ 7. Член 23 се изменя така:
„Чл. 23. Вътрешният одитор:
1. осъществява дейността по вътрешен одит 
на всички структури, дейности и процеси в 
комисията и нейната администрация в съ­
ответствие с чл. 13 от Закона за вътрешния 
одит в публичния сектор;